Üldkohtu (esimene koda) 14. juuni 2012. aasta määrus – Technion ja Technion Research & Development Foundation vs. komisjon
(kohtuasi T-546/11)
Tühistamishagi – Teadusuuringute, tehnoloogiaarenduse ja tutvustamistegevuse kuues raamprogramm – Kiri, mis kinnitab finantsauditi aruande järeldusi ja teavitab menetluse edasisest käigust – Lepingust lahutamatud aktid – Vastuvõetamatus
1.                     Kohtumenetlus – Hagi õiguslik alus – Valikuõiguse kuulumine hagejale, mitte liidu kohtule (vt punkt 30)
2.                     Tühistamishagi – Hagi, mis tegelikult puudutab lepingulist vaidlust – Hagi, mille ese on institutsiooni kiri, mis on lahutamatu
selle institutsiooni ja hageja lepingulistest suhetest – Liidu kohtu pädevuse puudumine – Vastuvõetamatus (ELTL artikkel 263)
(vt punktid 32–34, 50)
3.                     Tühistamishagi – Hagi, mis tegelikult puudutab lepingulist vaidlust – Hagi ümberkvalifitseerimine – Tingimused – Olukord,
kus hageja ei ole ümberkvalifitseerimist sõnaselgelt taotlenud – Hagi, milles ei ole toodud ühtegi väidet, mis tuleneks lepingulist
suhet reguleerivate sätete rikkumisest – Ümberkvalifitseerimise välistatus (ELTL artiklid 263 ja 272) (vt punktid 58 ja 59)
Ese
Nõue tühistada otsus, mis väidetavalt sisaldub komisjoni 2. augusti 2011. aasta kirjas, millega kinnitatakse finantsauditi
aruande järeldusi, mis puudutavad Technion – Israel Institute of Technology deklareeritud kulusid seoses Euroopa Ühenduse
teadusuuringute, tehnoloogiaarenduse ja tutvustamistegevuse kuuenda raamprogrammi, mille eesmärk on toetada Euroopa teadusruumi
loomist ja innovatsiooni (2002–2006), raames sõlmitud nelja lepinguga, ja milles teavitatakse Techniconi menetluse edasisest
käigust.
Resolutsioon
1.
Jätta hagi vastuvõetamatuse tõttu läbi vaatamata.
2.
Mõista kohtukulud välja Technion – Israel Institute of Technologyilt ja Technion Research & Development Foundation Ltd-lt.